Traust tilheyrir hópi siðferðilegra hugtaka sem eru ákaflega vandmeðfarin . Hugmyndir um að fólk annað hvort njóti trausts eða ekki byggja stundum á þeim misskilningi að þarna sé um að ræða víðtækan eiginleika sem eigi rætur í fasi eða myndugleika einstaklinga , fyrirtækja eða stofnana . Traust milli aðila verður til þegar lítill vafi leikur á hlutverki , skyldum og réttindum . Við treystum þeim til verka sem geta útskýrt hvernig stendur til að inna ákveðið verk af hendi eða hvers vegna eitthvað væri betur látið ógert . Siðareglum er fyrst og fremst ætlað að draga fram einkenni þess hlutverks sem starfsmaður er í og glæða skilning á þeim skyldum og þeirri ábyrgð sem fylgja hlutverkinu . Vissulega eru margir sem horfa gagnrýnum augum á skráðar siðareglur . Sú gagnrýni getur verið af mörgu tagi . En þegar vel hefur tekist til hafa þær sannað sig . Heilbrigðisstarfsfólk hefur verið í fararbroddi þeirra sem hafa tekið þessi mál alvarlega enda traustið óvíða jafn dýrmætt og brothætt . Uppeldisstéttir hafa fylgt þar fast á eftir . Eitt ákveðið dæmi sýnir ágætlega hvernig inntak siðareglna skiptir meira máli heldur en form þeirra . Forsvarsmenn tónlistarhátíðarinnar Eistnaflug settu þannig eina einfalda reglu fyrir þá hátíð sem eftir því sem best verður séð hefur dugað vel . Enn sem komið er njóta fáar tónlistarhátíðir viðlíka trausts á Íslandi . Það hefur ekki byggst á því að gestir hafi lofað að greiða sér snyrtilegar , bóna leðrið betur eða taka sérstaklega fram að þeir ætli að fara að lögum og reglum . Traustið hefur orðið til vegna þess að þar geta gestir svarað því skýrt og greinilega hvers vegna sum hegðun er látin óátalin á meðan önnur telst ámælisverð : Hér , í þessum aðstæðum og í hlutverki mínu sem tónleikagestur , hef ég lofað að haga mér ekki eins og fáviti . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .